เศรษฐกิจดีตีเช็คเด้งลด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
9 ส.ค. 2554

โพสต์ทูเดย์ — เช็คเด้งเดือน ก.พ. 5,880 ล้านบาท ลดฮวบจากเดือนก่อน 700 ล้านบาท 
ธนาคารแห่งประเทศไทย (ธปท.) รายงานว่า ปริมาณการชำระเงินด้วยเช็คในเดือน ก.พ. มีปริมาณทั้งสิ้น 5.95 ล้านฉบับ เพิ่มขึ้น 2.12 แสนฉบับ จากเดือนก่อนหน้าที่มีปริมาณเช็ค 5.74 ล้านฉบับ มูลค่ารวม 2.59 ล้านล้านบาท เพิ่มขึ้น 7,000 ล้านบาท หรือ 0.27% จากเดือนก่อนหน้าที่มีมูลค่าประมาณ 2.58 ล้านล้านบาท 
สำหรับเช็คเรียกเก็บคืนที่ไม่มีเงิน หรือเช็คเด้ง พบว่ามีอยู่ 5.95 หมื่นฉบับ เพิ่มขึ้น 7,028 ฉบับ จากเดือนก่อนหน้าคิดเป็นมูลค่าทั้งสิ้น 5,880 ล้านบาท ลดลง 700 ล้านบาท หรือลดลง 10.64% จากเดือนก่อนหน้า
สำหรับแนวโน้มการลดลงของเช็คเด้งสอดคล้องกับการฟื้นตัวของเศรษฐกิจโดยรวม ที่ปรับตัวดีขึ้นในทุกภาคธุรกิจโดยเฉพาะการส่งออกการบริโภคอุปโภคในประเทศที่เริ่มดีขึ้น
อย่างไรก็ตาม หากแยกดูการใช้เช็คในแต่ละศูนย์หักบัญชี จะพบว่าในเขตกรุงเทพฯ และปริมณฑลมีปริมาณเช็คเรียกเก็บ 4.25 ล้านฉบับ เพิ่มขึ้นจากระยะเดียวกันปีก่อน 1.5% มีมูลค่า 2.32 ล้านล้านบาท ลดลงจากระยะเดียวกันปีก่อน 5.3% โดยเช็คเด้งในเขตนี้มีทั้งสิ้น 3.68 หมื่นฉบับ เพิ่มขึ้น 0.9% เมื่อเทียบกับระยะเดียวกันปีก่อนคิดเป็นมูลค่าเช็คเด้ง 4,040 ล้านบาท เพิ่มขึ้น 0.2% จากช่วงเดียวกันปีก่อน 
ขณะที่เช็คข้ามเขตภูมิภาคผ่านศูนย์หักบัญชีจังหวัดมีปริมาณเช็คเรียกเก็บ 1.17 ล้านฉบับ คิดเป็นมูลค่า 2.42 แสนล้านบาท หรือเพิ่มขึ้น 14.3% โดยในเขตนี้มีเช็คเด้ง 1.02 หมื่นฉบับ เพิ่มขึ้น 12.5% โดยในเขตนี้มีเช็คเด้ง 1.02 หมื่นฉบับ เพิ่มขึ้น 0.9% จากระยะเดียวกันปีก่อนเช็คเด้งมีมูลค่า 1,110 ล้านบาท เพิ่มขึ้น 0.5% จากช่วงเดียวกันปีก่อน ขณะที่เช็คเด้งข้ามเขตหักบัญชีรวม 1.25 หมื่นฉบับ มูลค่ารวม 730 ล้านบาทเพิ่มขึ้น 0.9% จากระยะเดียวกันปีก่อน โดยเช็คเด้งมีมูลค่า 2.44 แสนล้านบาท เพิ่มขึ้น 14.3% จากระยะเดียวกันปีก่อน 
ด้านเช็คข้ามเขตหักบัญชีที่เรียกเก็บผ่านระบบของธปท.มีเช็คเรียกเก็บรวม 5.32 แสนฉบับ เพิ่มขึ้นจากระเดียวกันปีก่อน 9.4% คิดเป็นมูลค่ารวม 3.07 หมื่นล้านบาท เพิ่มขึ้นจากระยะเดียวกันปีก่อน 14.8% โดยในเขตนี้มีเช็คเด้งรวม 1.25 หมื่นฉบับ เพิ่มขึ้น2.3% จากระยะเดียวกันปีก่อน คิดเป็นมูลค่าเช็คเด้งรวม 730 ล้านบาท หรือ เพิ่มขึ้น 2.4% จากระยะเดียวกันปีก่อน